อาร์ชดัชเชสมารี วาเลรีแห่งออสเตรีย

อาร์ชดัชเชสมารี-วาเลอรีแห่งออสเตรีย (Erzherzogin Marie Valerie Mathilde Amalie von Österreich) ทรงเป็นอาร์ชดัชเชสแห่งออสเตรีย เจ้าฟ้าหญิงแห่งฮังการีและโบฮีเมีย และทรงได้รับการสถาปนาเป็นเจ้าหญิงแห่งทัสคานี ภายหลังจากการอภิเษกสมรส 

**พระราชประวัติ**
อาร์ชดัชเชสมารี-วาเลอรี ประสูติเมื่อวันที่ 22 เมษายน พ.ศ. 2411 ณ เมืองบูดา เมืองฝั่งตะวันตกของกรุงบูดาเปสต์ เมืองหลวงของประเทศฮังการี เป็นพระราชธิดาและพระราชบุตรพระองค์เล็กในสมเด็จพระจักรพรรดิฟรันทซ์ โยเซ็ฟที่ 1 และสมเด็จพระจักรพรรดินีเอลีซาเบ็ทแห่งออสเตรีย พระองค์ทรงได้รับเลี้ยงดูจากสมเด็จพระจักรพรรดินี พระราชมารดา โดยเป็นพระองค์เดียวที่ทรงรับเลี้งดูอุปการะจาก อาร์ชดัชเชสโซฟี ผู้เป็นพระอัยยิกาของพระองค์ ส่วนพระเชษฐา และพระเชษฐภัคินีพระองค์อื่นๆ ทรงได้รับการอุปการะเลี้ยงดูจากสมเด็จพระราชอัยยิกาจนถึงพระชนมายุ 10 ชันษา สมเด็จพระราชอัยยิกาทรงอนุญาตให้ทั้ง 3 พระองค์ประทับอยู่กับสมเด็จพระราชมารดาได้ ด้วยความที่อาร์ชดัชเชสโซฟี ทรงไม่ชอบพระสุณิสาของพระองค์ ได้ทรงให้ร้ายพระองค์ว่า อาร์ชดัชเชสมารี-วาเลอรี ทรงไม่ใช่พระธิดาของสมเด็จพระจักรพรรดิฟรันทซ์ โยเซ็ฟ หากแต่เป็นพระธิดาของชู้ลับของสมเด็จพระจักรพรรดินี โดยแทนที่สมเด็จพระจักรพรรดิจะทรงกริ้วพระมเหสี โดยทรงเชื่อคำพูดของพระราชมารดา แต่กลับทรงกริ้วพระมารดาแทน ที่ทรงกลั่นแกล้ง ให้ร้ายพระมเหสีของพระองค์มาโดยตลอด ซึ่งอาร์ชดัชเชสมารี-วาเลอรี มีพระพักตร์ละม้ายคล้ายคลึงกับสมเด็จพระราชบิดาไม่มีผิดเพี้ยน อาร์ชดัชเชสโซฟีทรงทราบที่พระโอรสทรงกริ้วพระองค์มาก ถึงกับเสียพระทัย ซึ่งจากนั้น พระองค์ก็ไม่ทรงเข้าไปยุ่มย่ามอะไรกับสมเด็จพระจักรพรรดินีและพระราชบุตรอีกเลย

**อภิเษกสมรส**
เมื่อพระองค์ทรงเจริญพระชันษา สมด็จพระจักรพรรดินี พระราชมารดา ทรงเห็นว่าเป็นการเหมาะสมแล้วที่จะให้พระราชธิดาสุดที่รัก เข้าพิธีอภิเษกสมรสกับเจ้าชายต่างแดน โดยมีเจ้าชายจากหลายประเทศมาให้พระองค์ทรงเลือกที่จะอภิเษกสมรสด้วย ไม่ว่าจะเป็นมกุฎราชกุมารแห่งซัคเซิน และดยุกแห่งบรากังซา เป็นต้น แต่พระองค์กลับทรงเลือกพระญาติห่างๆของพระองค์ อาร์ชดยุกฟรันทซ์ ซัลวาทอร์แห่งออสเตรีย เจ้าชายแห่งทัสกานี พระโอรสในอาร์ชดยุกคาร์ล ซัลวาทอร์แห่งออสเตรีย ซึ่งเป็นพระบรมวงศานุวงศ์แห่งทัสกานี โดยการที่พระองค์ทรงเลือกที่จะอภิเษกสมรสกับพระญาติของพระองค์นี้ ได้สร้างความขัดแย้งระหว่างพระองค์กับมกุฎราชกุมารรูดอล์ฟเป็นอย่างมาก เพราะเนื่องจากสมเด็จพระเชษฐาไม่ทรงสนับสนุนที่จะให้พระองค์ทรงแต่งงานกับพระราชวงศ์เดียวกัน อย่างไรก็ตามทั้ง 2 พระองค์ก็ทรงอภิเษกสมรสเมื่อวันที่ 31 กรกฎาคม พ.ศ. 2433 ทั้ง 2 พระองค์มีพระโอรส 4 พระองค์ และพระธิดาอีก 6 พระองค์ รวมทั้งหมด 10 พระองค์ ดังนี้- อาร์ชดัชเชสเอลีซาเบ็ท ฟรันท์ซิสคา มารี คาโรลีเนอ อิกเนเทีย แห่งออสเตรีย เจ้าหญิงแห่งทัสกานี ประสูติเมื่อวันที่ 27 มกราคม พ.ศ. 2435 สิ้นพระชนม์เมื่อวันที่ 29 มกราคม พ.ศ. 2473 ทรงอภิเษกสมรสกับเค้านท์จอร์ชแห่งวาลด์บูร์ก-ไซล์-เทราช์บูร์ก มีพระโอรส 1 พระองค์ และพระธิดา 3 พระองค์- อาร์ชดยุกฟรันทซ์ คาร์ล ซัลวาทอร์ มารี โยเซ็ฟ อิกแน็ส แห่งออสเตรีย เจ้าชายแห่งทัสกานี ประสูติเมื่อวันที่ 17 กุมภาพันธ์ พ.ศ. 2436 ทรงสิ้นพระชนม์กะทันหันเมื่อวันที่ 10 ธันวาคม พ.ศ. 2461- อาร์ชดยุกฮิวเบิร์ต ซัลเวเตอร์ เรเนอร์ มาเรีย โจเซฟ อิกเนเชียส แห่งออสเตรีย เจ้าชายแห่งทัสคานี ประสูติเมื่อวันที่ 30 เมษายน พ.ศ. 2437 สิ้นพระชนม์เมื่อวันที่ 24 มีนาคม พ.ศ. 2514 ทรงอภิเษกสมรสกับเจ้าหญิงโรสแมรีแห่งซาล์ม-ซาล์ม มีพระโอรส 5 พระองค์ และพระธิดา 8 พระองค์- อาร์ชดัชเชสเฮ็ดวิก มาเรีย อิมมาคูเลต้า มิคาเอลล่า อิกเนเทีย แห่งออสเตรีย เจ้าหญิงแห่งทัสคานี ประสูติเมื่อวันที่ 24 กันยายน พ.ศ. 2439 สิ้นพระชนม์เมื่อวันที่ 1 พฤศจิกายน พ.ศ. 2513 ทรงอภิเษกสมรสกับเค้านท์เบอร์นาร์ดแห่งสโตลเบอร์ก-สโตลเบิร์ก มีพระโอรสและพระธิดารวม 9 พระองค์- อาร์ชดยุกธีโอดอร์ ซัลเวเตอร์ แห่งออสเตรีย เจ้าชายแห่งทัสคานี ประสูติเมื่อวันที่ 9 ตุลาคม พ.ศ. 2442 สิ้นพระชนม์เมื่อวันที่ 8 เมษายน พ.ศ. 2521 ทรงอภิเษกสมรสกับเค้านท์เตสมาเรีย เทเรซ่าแห่งวาลด์บูร์ก-ไซล์-เทราช์บูร์ก มีพระโอรสและพระธิดารวม 4 พระองค์- อาร์ชดัชเชสเจอร์ทรัด มาเรีย กิเซล่า เอลิซาเบธ อิกเนเทีย แห่งออสเตรีย เจ้าหญิงแห่งทัสคานี ประสูติเมื่อวันที่ 19 พฤศจิกายน พ.ศ. 2443 สิ้นพระชนม์เมื่อวันที่ 20 ธันวาคม พ.ศ. 2485 ทรงอภิเษกสมรสกับพระสวามีของอาร์ชดัชเชสวเอลิซาเบธ พระเชษฐภัคินี เค้านท์จอร์ชแห่งวาลด์บูร์ก-ไซล์-เทราช์บูร์ก ซึ่งตั้งแต่พระเชษฐภัคินีทรงสิ้นพระชนม์ ทั้ง 2 พระองค์ก็ทรงอภิเษกสมรสกัน และมีพระโอรส 1 พระองค์ และพระธิดาอีก 1 พระองค์- อาร์ชดัชเชสมาเรีย เอลิซาเบธ เทเรส ฟีโลมีนา อิกเนเทีย แห่งออสเตรีย เจ้าหญิงแห่งทัสคานี ประสูติเมื่อวันที่ 19 พฤศจิกายน พ.ศ. 2444 ทรงสิ้นพระชนม์กะทันหันเมื่อวันที่ 29 ธันวาคม พ.ศ. 2479- อาร์ชดยุกคลีเมนส์ ซัลเวเตอร์ ลีโอโพลด์ เบเนดิกต์ แอนโตนิอุส มาเรีย โจเซฟ อิกเนเชียส แห่งออสเตรีย เจ้าชายแห่งทัสคานี เจ้าชายแห่งอัลเท็นเบิร์ก ประสูติเมื่อวันที่ 9 สิงหาคม พ.ศ. 2449 สิ้นพระชนม์วันที่ 18 สิงหาคม พ.ศ. 2534 ทรงอภิเษกสมรสกับเค้านท์เตสเอลิซาเบธ เร็สเซกิแยร์แห่งเมียร์มอง มีพระโอรสและพระธิดารวม 9 พระองค์- อาร์ชดัชเชสมาธิลด์ มาเรีย แอนโตเนีย อิกเนเทีย แห่งออสเตรีย เจ้าหญิงแห่งทัสคานี ประสูติเมื่อวันที่ 6 ตุลาคม พ.ศ. 2447 สิ้นพระชนม์วันที่ 20 สิงหาคม พ.ศ. 2534 ทรงอภิเษกสมรสกับเอิร์นส์ เฮอเฟล- อาร์ชดัชเชสแอ็กเนส แห่งออสเตรีย เจ้าหญิงแห่งทัสคานี ประสูติและสิ้นพระชนม์เมื่อวันที่ 26 มิถุนายน พ.ศ. 2454
อาร์ชดัชเชสมารี-วาเลอรี ทรงสิ้นพระชนม์เมื่อวันที่ 6 กันยายน พ.ศ. 2467 ณ พระตำหนักวาลล์ซี เมืองวาลล์ซี-ซินเดลบูร์ก รัฐโลเวอร์ ออสเตรีย ประเทศออสเตรีย รวมพระชันษา 56 ชันษา พระศพถูกฝังไว้ที่สุสานพระตำหนักวาลล์ซี

**ราชตระกูล**

**อ้างอิง**
 Marie Valérie von Österreich; Martha Schad (Hrsg.): Das Tagebuch der Lieblingstochter der Kaiserin Elisabeth. 1878-1899. 2. Auflage. Piper, München 2000- Martha Schad: Kaiserin Elisabeth und ihre Töchter. Piper, München 1997- Maria Valeria d'Asburgo, La prediletta. Il diario della figlia di Sissi, a cura di Martha e Horst Schad, traduzione di Flavia Foradini, Trieste, mgs press, 1998.

**แหล่งข้อมูลอื่น**
2467
หมวดหมู่:บุคคลที่เกิดในปี พ.ศ. 2411
ม
ม
ม
ม
ม
หมวดหมู่:เจ้าหญิงโบฮีเมีย
หมวดหมู่:บุคคลจากบูดาเปสต์
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดิฟรันทซ์ โยเซ็ฟที่ 1 แห่งออสเตรีย